smcproject/ml-wiki-sentences huggingface dataset:
അമേരിക്കൻ ഐക്യനാടുകളിൽ ഒരു കോഴ്സ് പ്രതിരോധമരുന്നിന്റെ വില 100 യു. എസ് ഡോളറിനും നും 200 യു. എസ് ഡോളറിനുമിടയിലാണ്.
ഫലക്ഷമത
JE-VAX എന്ന നിർജ്ജീവീകരിച്ച വൈറസുകളെ ഉപയോഗിച്ചു നിർമ്മിക്കുന്ന ജപ്പാൻ മസ്തിഷ്ക ജ്വര പ്രതിരോധമരുന്നുപയോഗിച്ചു നടത്തിയ അസുഖ നിയന്ത്രണ ശ്രമപഠനങ്ങൾ 2 ഡോസ് ഒരു വർഷത്തേയ്ക്ക് കാര്യമായ സംരക്ഷണം നൽകുന്നതായി കാണിച്ചു.
അന്ന് ലഭ്യമായ പ്രതിരോധമരുന്നുകളിലൊന്നായിരുന്നു JE-VAX,  ഈ മരുന്ന്  BIKEN  എന്ന  കമ്പനിയാണ്  നിർമിച്ചിരുന്നത്.
2015 ൽ ഉൽപാദനം നിർത്തലാക്കുന്നതു വരെ Sanofi Pasteur എന്ന മൾട്ടിനീഷണൽ കമ്പനികളുടെ വാക്സിൻ വിഭാഗം അത് വിപണിയെത്തിക്കുകയും ചെയ്തിരുന്നു.
മറ്റൊരു നിർജ്ജീവീകരിച്ച വൈറസുകളെ ഉപയോഗിച്ചു നിർമ്മിക്കുന്നവാക്സിനായ The Beijing-3 strain 1968 മുതൽ 2005 വരെ മസ്തിഷ്ക ജ്വര പ്രതിരോധമരുന്നായി ചൈനയിലെ ജനങ്ങൾക്ക് നൽകിപോന്നിരുന്നു.
SA14-14-2, IC51, ChimeriVax-JE എന്നീ 3 രണ്ടാം തലമുറ മസ്തിഷ്ക ജ്വര പ്രതിരോധമരുന്നുകൾ  പിന്നീട്  വിപണികളിലെത്തി.
ജീവനുള്ളതും എന്നാൽ ദുർബലപ്പെടുത്തിയതുമായ വൈറസ്സുകൾ ഉപയോഗിച്ച് നിർമ്മിക്കുന്ന വാക്സിനുകൾ 1988 ൽ ചൈനയിൽ ഉണ്ടാക്കിതുടങ്ങി.
ബദൽ വാക്സിനുകളെ അപേക്ഷിച്ച് വളരെ വിലകുറഞ്ഞ ഇത്, ചൈനയിൽ ഓരോ വർഷവും 20 ദശലക്ഷം  കുട്ടികൾക്ക് നൽകി വരുന്നു.
2009 ൽ IC51 എന്ന നിർജ്ജീവീകരിച്ച വൈറസുകളെ ഉപയോഗിച്ചു നിർമ്മിക്കുന്നവാക്സിൻ അമേരിക്കൻ ഐക്യനാടുകൾ, ഓസ്ട്രേലിയ, യൂറോപ്പ് എന്നിവടങ്ങളിൽ ഉപയോഗിക്കാൻ അനുമതികിട്ടിയിരുന്നു..
ChimeriVax-JE  (IMOJEV എന്ന് അടയാളപ്പെടുത്തിയ) എന്ന ജീവനുള്ള പോളിയോ വൈറസുകളെ ശക്തി കുറച്ച് ഉപയോഗിക്കുന്ന മഞ്ഞപ്പനി-ജപ്പാൻ മസ്തിഷ്ക ജ്വര പ്രതിരോധമരുന്ന് ഉപയോഗിക്കുന്നതിനായി 2010ൽ ഓസ്ട്രേലിയയിലും 2012 ഡിസംബർ ൽ തായ്ലാന്റിലും ഉപയോഗിക്കാനുള്ള അനുമതി ലഭിച്ചു.
കർണാടകയിലെ കോളാർ ജില്ലയിൽ നിന്നും ശേഖരിച്ച വൈറസിനെ ഉപയോഗിച്ച് 2013 ൽ ഭാരത് ബയോടെക് ഇന്റർനാഷണൽ  എന്ന ഒരു ഇന്ത്യൻ കമ്പനി ഒരു വാക്സിൻ വികസിപ്പിച്ചെയുത്തു.
പരീക്ഷണ ഘട്ടം III ന്റ ഫലം   ഇന്ത്യാ ഗവണ്മെന്റിന്റെ ഡ്രഗ് അധികൃതർക്ക് സമർപ്പിക്കുകയും വിപണന അനുമതി നേടുകയും ചെയ്തു..
ഗുരുവായൂരപ്പൻ ട്രസ്റ്റ്
മഹാകവി ജി. ശങ്കരക്കുറുപ്പ് 1968-ൽ സ്ഥാപിച്ച ഒരു സംഘടനയാണ് ഗുരുവായൂരപ്പൻ ട്രസ്റ്റ് .
മഹാകവിക്ക് ലഭിച്ച ജ്ഞാനപീഠസമ്മാനത്തുകയിൽ നിന്നും ഇരുപത്തി അയ്യായിരം രൂപ നിക്ഷേപിച്ച് കൊച്ചിയിലാണ് ഇത് സ്ഥാപിച്ചത്.
ഓരോ വർഷത്തേയും മികച്ച സാഹിത്യകൃതിക്ക് നൽകിവരുന്ന ഓടക്കുഴൽ പുരസ്കാരം ഈ ട്രസ്റ്റ് നൽകിവരുന്നു.
ഗുരുവായൂർ ആനയോട്ടം ഇംഗ്ലീഷ് വിലാസം https://ml.wikipedia.org/wiki/Aanayottam
ഗുരുവായൂർ ശ്രീകൃഷ്ണക്ഷേത്രത്തിലെ ഉത്സവാഘോഷങ്ങളോടനുബന്ധിച്ചുള്ള പ്രത്യേക ചടങ്ങാണ് ഗുരുവായൂർ ആനയോട്ടം .
ഉത്സവകാലത്ത് ഭഗവാന്റെ സ്വർണ്ണതിടമ്പ് എഴുന്നള്ളിക്കുന്നതിനുള്ള ആനയെ തിരഞ്ഞെടുക്കുന്നത് ആനയോട്ടത്തിലൂടെയാണ്.
ക്ഷേത്രത്തിന്റെ കിഴക്കുള്ള മഞ്ജുളാൽ പരിസരത്ത് നിന്ന് ആരംഭിക്കുന്ന ആനയോട്ടം അമ്പലത്തിന്റെ ഉള്ളിൽ ഏഴു പ്രദക്ഷിണത്തോടെ അവസാനിക്കുന്നു.
ആദ്യം ക്ഷേത്രത്തിന്റെ കിഴക്കേ ഗോപുരം കടക്കുന്ന ആനയെ വിജയിയായി പ്രഖ്യാപിക്കും.
ഗുരുവായൂരമ്പലത്തിൽ ആനയില്ലാതിരുന്ന കാലത്ത് ഉത്സവ എഴുന്നള്ളിപ്പിന് കൊടുങ്ങല്ലൂരിലെ തൃക്കണാമതിലകം ശിവക്ഷേത്രത്തിൽ നിന്ന് ആനകളെ കൊണ്ടുവരുമായിരുന്നു.
എന്തോ കാരണങ്ങൾകൊണ്ട് ഒരു വർഷം ആനകളെ കൊണ്ടുവരാൻ കഴിഞ്ഞില്ല.
അന്ന് ഉച്ചയ്ക്കുശേഷം തൃക്കണാമതിലകം ക്ഷേത്രത്തിൽനിന്ന് ഗുരുവായൂർ ക്ഷേത്രത്തിലേക്ക് ആനകൾ ഓടിയെത്തി എന്നാണ് ഐതിഹ്യം .
ഇതിന്റെ ഓർമ്മയ്ക്കായി എല്ലാവർഷവും ഗുരുവായൂർ ഉത്സവം ആരംഭിക്കുന്നത് ആനയോട്ടത്തോടെയാണ്.
ആനകൾ ഓടിവന്ന സമയത്തെ അനുസ്മരിച്ചുകൊണ്ട് ഉച്ചതിരിഞ്ഞ് മൂന്നുമണിക്കാണ് ആനയോട്ടം നടത്തുന്നത്.
ആനയില്ലാ ശീവേലി
ക്ഷേത്രത്തിൽ ആനയില്ലാതിരുന്ന കാലത്തെ ശീവേലിയെ അനുസ്മരിപ്പിക്കുന്നതാണ് ഉത്സവാരംഭദിവസത്തെ ആനയില്ലാ ശീവേലി.
രാവിലത്തെ ശീവേലിക്ക് കീഴ്ശാന്തി ഗുരുവായൂരപ്പന്റെ സ്വർണ്ണതിടന്പ് കൈയിലെടുത്ത് നടന്നാണ് മൂന്നു പ്രദക്ഷിണം വെയ്ക്കുക.
അന്നേ ദിവസം ആനയോട്ടം കഴിയുന്നതുവരെ ആനകൾ ക്ഷേത്രപരിസരത്ത് വരരുത് എന്നാണ് വ്യവസ്ഥ.
ഒരുക്കങ്ങൾ
പുന്നത്തൂർ കോട്ടയിലുള്ള ആനകളിൽനിന്നും നല്ല ആരോഗ്യസ്ഥിതിയും അക്രമസ്വഭാവമില്ലാത്തതുമായ തിരഞ്ഞെടുക്കപ്പെട്ട ആനകളാണ് ആനയോട്ടത്തിൽ പങ്കെടുക്കുക.
തിരഞ്ഞെടുക്കപ്പെട്ട ആനകളിൽ നിന്നും അഞ്ച് ആനകളെ മുൻനിരയിൽ ഓടാൻവേണ്ടി നറുക്കിട്ട് തീരുമാനിക്കും.
പങ്കെടുക്കുന്ന ആനകളെ കുളിപ്പിച്ച് തയ്യാറാക്കി രണ്ടരയോടെ മഞ്ജുളാലിന്റെ അടുത്ത് അണിനിരത്തും.
ക്ഷേത്രത്തിലെ നാഴികമണി മൂന്നടിച്ചാൽ ആനയോട്ടചടങ്ങുകൾ ആരംഭിക്കും.
പാരമ്പര്യ അവകാശികൾ എടുത്തുകൊടുക്കുന്ന കുടമണികളുംകൊണ്ട് പാപ്പാന്മാർ ക്ഷേത്രത്തിൽനിന്നും മഞ്ജുളാൽ പരിസരത്തേക്കു ഓടിയെത്തി ആനകളെ അണിയിക്കും.
ക്ഷേത്രം മാരാർ ശംഖുവിളിക്കുന്നതോടെ ആനയോട്ടം ആരംഭിക്കും.
ആദ്യം ഓടിയെത്തി കിഴക്കേ ഗോപുരം കടക്കുന്ന ആനയെ വിജയിയായി പ്രഖ്യാപിക്കും.
മുന്നിലെത്തുന്ന മൂന്നാനകളെ മാത്രമേ ക്ഷേത്രമതിലകത്തിലേക്ക് പ്രവേശിപ്പിക്കുകയുള്ളൂ.
ആനകൾ  ക്ഷേത്രത്തിനകത്ത് ഏഴ് പ്രദക്ഷിണം വച്ച് കൊടിമരം വണങ്ങുന്നതോടെ ആനയോട്ടചടങ്ങുകൾ പൂർത്തിയാകും .
ആനയോട്ടത്തിലെ വിജയിക്ക് ഉത്സവം കഴിയുന്നതുവരെ ക്ഷേത്രത്തിൽ പ്രത്യേക പരിഗണനയുണ്ടാവും.
സുരക്ഷാ ക്രമീകരണങ്ങൾ
2011ലെ ആനയോട്ടത്തിൽ ഒരു ആന മറ്റൊരാനയെ ആക്രമിക്കുകയും ഭയാനകമായ അവസ്ഥ സൃഷ്ടിക്കുകയും ചെയ്ത സംഭവങ്ങളുടെ പശ്ചാത്തലത്തിൽ വളരെയധികം ക്രമീകരണങ്ങൾ വരുത്തിയിട്ടുണ്ട്.
ക്ഷേത്രമതിലകത്തേക്ക് കടക്കുന്ന ആനകളുടെ എണ്ണത്തിലും ആനകളോടൊപ്പം ഓടുന്ന ആളുകളുടെ എണ്ണത്തിലും നിയന്ത്രണങ്ങൾ ഏർപ്പെടുത്തിയിട്ടുണ്ട്.
അവലംബം ↑ ↑ ആനയോട്ടം മാതൃഭൂമി വാർത്ത ↑ ഹിന്ദു ദിനപത്രത്തിൽ വന്ന വാർത്ത‍ പുറത്തേക്കുള്ള കണ്ണികൾ കേരള ടൂറിസം വകുപ്പ് ആനയോട്ടം Archived 2012-09-20 at the Wayback Machine .
2013ലെ ആനയോട്ടത്തെകുറിച്ച് ദി ഹിന്ദു ദിനപത്രത്തിലെ വാർത്ത
ഗുരുമുഖി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Gurmukhi_script
പഞ്ചാബി ഭാഷ എഴുതുന്നതിനായി ഏറ്റവുമധികം ഉപയോഗിക്കപ്പെടുന്ന ഒരു ലിപിയാണ് ഗുരുമുഖി ( പഞ്ചാബി : ਗੁਰਮੁਖੀ , Gurmukhī ) ഇത് ശാരദ ലിപിയിൽനിന്ന് ഉടലെടുത്തതാണ്.
അക്ഷരങ്ങൾ
ഗുരുമുഖി അക്ഷരമാലയിൽ 35 അക്ഷരങ്ങളുണ്ട്.
Name Pron.
ੳ uṛa - ਅ æṛa ə by itself ੲ iṛi - ਸ səsa sa ਹ haha ha ਕ kəka ka ਖ k h ək h a kha ਗ gəga ga ਘ kəga kà ਙ ngənga nga * ਚ chəcha cha ਛ shəsha sha ਜ jəja ja ਝ chəja chà ਞ neiia ña # * ਟ ṭenka ṭa ਠ ṭ h əṭ h a ṭ h a ਡ ḍəḍa ḍa ਢ ṭəḍa ṭà ਣ ṇaṇa ṇa ਤ təta ta ਥ t h ət h a t h a ਦ dəda da ਧ təda tà ਨ nəna na ਪ pəpa pa ਫ p h əp h a pha ਬ bəba ba ਭ pəba pà ਮ məma ma ਯ yaiya ya ਰ rara ra ਲ ləla la ਵ vava va/wa ੜ ṛaṛa ṛa അവലംബം ↑ ↑ An illustrated history of world religions
ഗുരുവായൂർ അമ്പലനടയിൽ
ദീപു പ്രദീപ് തിരക്കഥ എഴുതി വിപിൻ ദാസ് സംവിധാനം ചെയ്ത് പുറത്തിറങ്ങിയ ഒരു ഇന്ത്യൻ മലയാളഭാഷാ ഹാസ്യ ചലച്ചിത്രമാണ് ഗുരുവായൂർ അമ്പലനടയിൽ .
പൃഥ്വിരാജ് പ്രൊഡക്ഷൻസും E4 എൻ്റർടെയ്ൻമെൻ്റും സംയുക്തമായാണ് ഇത് നിർമ്മിച്ചത്.
പൃഥ്വിരാജ് സുകുമാരൻ നായകനായ ഈ ചിത്രത്തിൽ ബേസിൽ ജോസഫ് , നിഖില വിമൽ , അനശ്വര രാജൻ , ജഗദീഷ് , യോഗി ബാബു (അദ്ദേഹത്തിൻ്റെ മലയാളം അരങ്ങേറ്റം) എന്നിവർ അഭിനയിക്കുന്നു.
2024 മെയ് 16-ന് റിലീസ് ചെയ്ത ചിത്രം നിരൂപകരിൽ നിന്ന് നല്ല അവലോകനങ്ങൾ നേടി, ബോക്‌സ് ഓഫീസിൽ വാണിജ്യ വിജയമായി.
വിനു രാമചന്ദ്രൻ വിദേശത്ത് ജോലിയുള്ള ഒരു യുവാവാണ്.
വിനു, പാർവ്വതി എന്ന ഒരു പെൺകുട്ടിയുമായി  പ്രണയത്തിലായിരുന്നു.
പക്ഷേ, അവൾ മറ്റൊരു വിവാഹം കഴിച്ചു.
ഇതേത്തുടർന്നുണ്ടായ വിഷമത്തിൽ വിവാഹിതനാകാതെ അഞ്ചു വർഷം തള്ളിനീക്കിയെങ്കിലും ഒടുവിൽ വിവാഹത്തിന് സമ്മതം അറിയിച്ചു.
സുഹൃത്തുക്കൾ വഴി നാട്ടിലെ അഞ്ജലി എന്ന ഒരു പെൺകുട്ടിയെ കണ്ടെത്തി കല്യാണം ഉറപ്പിച്ചു.
വിനു ഈ കാലയളവിൽ അഞ്ജലിയുടെ സഹോദരൻ അനന്ദനുമായി നല്ല സൗഹൃദത്തിലായി.
ആനന്ദൻ ഭാര്യയുമായി പിരിഞ്ഞ് താമസിക്കുകയാണ്.
വിനു അനന്ദനും അവൻ്റെ ഭാര്യയും തമ്മിലുള്ള പ്രശ്നങ്ങൾ തീർക്കാൻ സഹായിക്കുന്നു.
ആനന്ദൻ ഭാര്യയെയും മോനെയും വീട്ടിൽ കൊണ്ട് വന്നു.
ഈ സമയം നാട്ടിലെത്തിയ വിനു അപ്പോഴാണ് തിരിച്ചറിയുന്നത് ആനന്ദൻ്റെ ഭാര്യയും തൻ്റെ മുൻ കാമുകിയുമായ പാർവതിയും ഒരാൾ തന്നെയാണെന്ന്.
തുടർന്നുണ്ടാകുന്ന സംഭവങ്ങളാണ് ചിത്രത്തിൻ്റെ ഇതിവൃത്തം.
അഭിനേതാക്കൾ പൃഥ്വിരാജ് സുകുമാരൻ - ആനന്ദൻ ബേസിൽ ജോസഫ് - കൈതോലപ്പറമ്പിൽ വിനു രാമചന്ദ്രൻ നിഖില വിമൽ - പാർവതി അനശ്വര രാജൻ - അഞ്ജലി യോഗി ബാബു - ശരവണൻ ജഗദീഷ് - സുദേവൻ, ബൈജു സന്തോഷ് - ഡോ.പുരുഷോത്തമൻ രേഖ - രാജി പി. പി.കുഞ്ഞികൃഷ്ണൻ - കൈതോലപ്പറമ്പിൽ രാമചന്ദ്രൻ സിജു സണ്ണി - ഷംസു സാഫ് - അനിരുദ്ധ് "അനി" അഖിൽ കവലിയൂർ - കുഞ്ഞുണ്ണി ജോമോൻ ജ്യോതിർ - ഡോ. ജോർജ്ജ് ഇർഷാദ് - ചെറിയമ്മാവൻ രമേശ് കോട്ടയം - വലിയമ്മാവൻ അസ്വിൻ വിജയൻ - മായിൻകുട്ടി വി നോഹ നിഷിൻ  - അപ്പൂസ് അജു വർഗീസ് - ഗുരുവായൂർ ക്ഷേത്രത്തിലെ പിന്നണി ഗായകൻ (അതിഥി വേഷം) അരവിന്ദ് ആകാശ് - ഉണ്ണികൃഷ്ണൻ (അതിഥി വേഷം) അവലംബം
ഗുരുമാപ ഇംഗ്ലീഷ് വിലാസം https://ml.wikipedia.org/wiki/Gurumapa Kesh Chandra and sister from an old painting.
Tinkhya (Tundikhel) open field in Kathmandu, ca 1939.
നേപ്പാൾ മണ്ഡലയിലെ നാടോടിക്കഥകളിലെ ഒരു പുരാണ ജീവിയാണ് ഗുരുമാപാ (ദേവനാഗരി:गुरुमापा).
ഐതിഹ്യമനുസരിച്ച്, അനുസരണക്കേട് കാണിക്കുന്ന കുട്ടികളെ അവൻ കൊണ്ടുപോകുന്നതായി പറയപ്പെടുന്നു.
അതിനാൽ കാഠ്മണ്ഡുവിലെ ഒരു വയലിലേക്ക് അവനെ നാടുകടത്തപ്പെട്ടു.
നെവാർ സമൂഹത്തിലെ ഏറ്റവും അറിയപ്പെടുന്ന നാടോടിക്കഥകളിൽ ഒന്നാണ് ഗുരുമാപ്പയുടെ കഥ.
ഭയാനകമായ മുഖവും നീണ്ടുനിൽക്കുന്ന കൊമ്പുകളുമുള്ള ഭീമാകാരനായാണ് അദ്ദേഹത്തെ ചിത്രീകരിച്ചിരിക്കുന്നത്.
ഇതിഹാസം കേശ് ചന്ദ്ര
സെൻട്രൽ കാഠ്മണ്ഡുവിലെ പുണ്യമുറ്റമായ ഇട്ടുംബഹയിൽ താമസിച്ചിരുന്ന കേശ് ചന്ദ്രയിൽ  നിന്നാണ് കഥ ആരംഭിക്കുന്നത്.
ചൂതാട്ടത്തിനു ശേഷം തന്റെ സ്വത്തുക്കളെല്ലാം നശിച്ചപ്പോൾ അവൻ തന്റെ സഹോദരിയോടൊപ്പം താമസിക്കാൻ പോയി.
ചൂതാട്ടത്തിനായി ഉച്ചഭക്ഷണം വിളമ്പിയ പ്ലേറ്റ് പോലും അവൻ മോഷ്ടിച്ചപ്പോൾ, അവനെ ഒരു പാഠം പഠിപ്പിക്കാൻ ആഗ്രഹിച്ച അവന്റെ സഹോദരി അവന്റെ ചോറ് തറയിൽ വിളമ്പി.
ആഴത്തിൽ വേദനിച്ച കേശ് ചന്ദ്ര ഒരു തൂവാലയിൽ ഭക്ഷണം ശേഖരിച്ച് നഗരത്തിന് പുറത്തുള്ള വനത്തിലേക്ക് വളരെ ദൂരം നടന്നു.
വിശപ്പ് അനുഭവപ്പെട്ട് അയാൾ ചോറ് അഴിച്ചുനോക്കിയപ്പോൾ അത് ചീത്തയായതായും അതിൽ മുഴുവൻ പുഴുക്കളും ഉണ്ടെന്നും കണ്ടെത്തി.
അങ്ങനെ അവൻ ഭക്ഷണം വെയിലത്ത് ഉണക്കാൻ വിതറിയിട്ട് ഉറങ്ങി.
കാഷ്ഠം സ്വർണ്ണമായി മാറുന്നു
കേഷ് ചന്ദ്ര ഉണർന്ന് നോക്കിയപ്പോൾ പ്രാവുകൾ എല്ലാം ഭക്ഷിച്ചതായി കണ്ടു.
അവൻ വളരെ സങ്കടപ്പെട്ടു, അവൻ പൊട്ടിക്കരഞ്ഞു.
അവനോട് അനുകമ്പ തോന്നിയ പ്രാവുകൾ അവരുടെ കാഷ്ഠം ഉപേക്ഷിച്ചു.
അത് സ്വർണ്ണമായി മാറി.
അത് വളരെയധികം സ്വർണം ഉണ്ടായിരുന്നു.
അത് മുഴുവൻ അയാൾക്ക് വഹിക്കാൻ കഴിഞ്ഞില്ല.
എന്തു ചെയ്യണമെന്നു ആലോചിച്ചു കൊണ്ടിരിക്കുമ്പോൾ, കാട്ടിൽ വസിച്ചിരുന്ന നരഭോജിയായ ഗുരുമാപ്പ അടുത്തു വരുന്നത് കണ്ടു.
ഇരയുടെ ഗന്ധം അവനെ ആകർഷിച്ചു.
കേഷ് ചന്ദ്രൻ അവനെ അമ്മാവൻ എന്ന് വിളിച്ച് സമാധാനിപ്പിക്കുകയും, വിരുന്ന് നൽകാമെന്നും അവരുടെ മാതാപിതാക്കൾ മോശമായിരിക്കുമ്പോഴെല്ലാം തന്നെ വിളിച്ചാൽ കുട്ടികളെ കൊണ്ടുപോകാനുള്ള അവകാശം നൽകാമെന്നും വാഗ്ദാനം ചെയ്ത് സ്വർണം വീട്ടിലേക്ക് കൊണ്ടുപോകാൻ പ്രേരിപ്പിച്ചു.
കേശ് ചന്ദ്ര ഗുരുമാപ്പയെ ഇതുംബഹയിലെ വീട്ടിലേക്ക് കൊണ്ടുപോയി തട്ടിൽ താമസിക്കാൻ അനുവദിച്ചു.
വർഷങ്ങൾ കടന്നുപോകുന്തോറും ഗുരുമാപ്പ വന്ന് കൊണ്ടുപോകുമെന്ന് മാതാപിതാക്കൾ മുന്നറിയിപ്പ് നൽകുമ്പോഴെല്ലാം കുട്ടികൾ അപ്രത്യക്ഷമാകാൻ തുടങ്ങി.
തുണ്ടിഖേലിലേക്ക് നാടുകടത്തി
ഗുരുമാപ്പയെ അയൽപക്കത്ത് സൂക്ഷിക്കുന്നത് സുരക്ഷിതമല്ലെന്ന് പ്രദേശവാസികൾ തീരുമാനിച്ചു.
തിങ്ക്യ (തുണ്ടിഖേൽ) വയലിൽ ജീവിക്കാൻ സമ്മതിച്ചാൽ, തിളപ്പിച്ച ചോറും എരുമയുടെ മാംസവും ഒരു വാർഷിക സദ്യ നൽകാമെന്ന് അവർ വാഗ്ദാനം ചെയ്തു.
അങ്ങനെ രാക്ഷസനെ പുറത്തേക്ക് പോകാൻ പ്രേരിപ്പിച്ചു.
ഇന്നും ഇവിടുത്തെ ജനങ്ങൾ ഹോളിയുടെ രാത്രിയിൽ ഗുരുമാപയ്ക്ക് വിരുന്നൊരുക്കി പരേഡ് ഗ്രൗണ്ടായ മൈതാനത്ത് ഉപേക്ഷിക്കുന്നു.
ഗുരുവായൂർ - തൃശ്ശൂർ തീവണ്ടിപ്പാത ഇംഗ്ലീഷ് വിലാസം https://ml.wikipedia.org/wiki/Guruvayur%E2%80%93Thrissur_spur_line
ദക്ഷിണ റെയിൽവേയുടെ ഉടമസ്ഥതയിലുള്ള  താരതമ്യേന പുതിയതും തിരക്കു കുറഞ്ഞതുമായ ഒരു ബ്രോഡ് ഗേജ് ഒറ്റവരിപ്പാതയാണു് ഗുരുവായൂർ - തൃശ്ശൂർ തീവണ്ടിപ്പാത .
പൂർണ്ണമായും കേരളത്തിലെ തൃശ്ശൂർ ജില്ലയുടെ അതിരുകൾക്കുള്ളിൽ സ്ഥിതി ചെയ്യുന്ന ഈ പാത പ്രമുഖ തീർത്ഥാടന കേന്ദ്രമായ ഗുരുവായൂരിനെ ഇന്ത്യയിലെ വിവിധ സ്ഥലങ്ങളുമായി റെയിൽ മാർഗ്ഗം ബന്ധിക്കുന്നു.
ചരിത്രം പ്രധാനപ്പെട്ട യാത്രാതീവണ്ടികൾ
ഗുരുമുഖി ലിപി ഈ ലേഖനം ഗുരുമുഖി എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
പ്രാചീന ഭാരത ലിപിയായ ശാരദ ലിപിയിൽ നിന്നും ഉണ്ടായ ലിപിയാണ് ഗുരുമുഖി.
പഞ്ചാബി ഭാഷയുടെ എഴുതുന്നതിനാണ് പ്രധാനമായും ഗുരുമുഖി ഉപയോഗിക്കുന്നത്.
ഗുരുവായൂർ ഇംഗ്ലീഷ് വിലാസം https://ml.wikipedia.org/wiki/Guruvayur
കേരളത്തിലെ തൃശ്ശൂർ ജില്ലയിലെ ഒരു നഗരസഭയും തീർത്ഥാടനത്തിനു പേരുകേട്ട പട്ടണവുമാണ്‌ ഗുരുവായൂർ .
ഇത് തൃശ്ശൂർ നഗരത്തിനു 26 കി.
വടക്കുപടിഞ്ഞാറായി സ്ഥിതി ചെയ്യുന്നു.
പ്രസിദ്ധമായ ശ്രീകൃഷ്ണസ്വാമിക്ഷേത്രം ഇവിടെയാണ്.
ഇതുകൂടാതെ മമ്മിയൂർ മഹാദേവക്ഷേത്രം ഉൾപ്പെടെ വേറെയും ധാരാളം ക്ഷേത്രങ്ങളുണ്ട്.
ഗുരുവായൂർ ക്ഷേത്രവുമായി ബന്ധപ്പെട്ട ഐതിഹ്യകഥയാണ് 'ഗുരുവായൂർ' എന്ന സ്ഥലനാമവുമായും ബന്ധപ്പെട്ട് സാധാരണയായി പറഞ്ഞുകേൾക്കാറുള്ളത്.
ഹിന്ദുവിശ്വാസപ്രകാരം സൃഷ്ടികർത്താവായ ബ്രഹ്മാവിന് നിത്യപൂജ നടത്താൻ മഹാവിഷ്ണു കൊടുത്ത വിഗ്രഹം, പിന്നീട് സുതപസ്സ് , കശ്യപൻ , വസുദേവർ എന്നിങ്ങനെ പോയി ഒടുവിൽ ശ്രീകൃഷ്ണഭഗവാന്റെ കൈവശം എത്തിച്ചേരുകയും, ഭഗവാൻ അത് ദ്വാരകയിൽ നിത്യപൂജ നടത്തുകയും, ഒടുവിൽ ഭഗവാന്റെ വൈകുണ്ഠാരോഹണത്തിനുശേഷം ദ്വാരക പ്രളയത്തിലാണ്ടുപോയപ്പോൾ ദേവഗുരുവായ ബൃഹസ്പതിയും വായുദേവനും ചേർന്ന് ഇവിടെ കൊണ്ടുവരികയും, ശിവഭഗവാന്റെ ആജ്ഞാനുസരണം ഇവിടെ പ്രതിഷ്ഠിയ്ക്കുകയും തന്മൂലം സ്ഥലം 'ഗുരുവായൂർ' എന്നറിയപ്പെടുകയും ചെയ്തു എന്നതാണ് പ്രസിദ്ധമായ ആ ഐതിഹ്യകഥ.
എന്നാൽ ചരിത്രപരമായി ഈ കഥയ്ക്ക് പ്രസക്തിയില്ല.
ചരിത്രരേഖകൾ പ്രകാരം കുരവയൂർ എന്നായിരുന്നു ഗുരുവായൂരിന്റെ ആദികാല നാമം .14-)ം നൂറ്റാണ്ടിലെ കോകസന്ദേശത്തിൽ കുരുവയൂർ എന്നാണ് പരാമർശിച്ചിരിക്കുന്നത്.
കുരവക്കൂത്ത് എന്ന പുരാതന കലാരൂപം ഇവിടെ അരങ്ങേറിയിരുന്നതായി വി.വി.കെ വാലത്ത് ഊഹിക്കുന്നു.
കുരവയൂർ എന്ന പേര് ഇങ്ങനെ വന്നതായിരിക്കാം.
ഇത് ലോപിച്ച് ഗുരുവായൂർ എന്നായി മാറി.
എന്നാൽ ഈ വാദത്തിനും അത്ര കാമ്പില്ല.
കാരണം പതിനാലാം നൂറ്റാണ്ടിലെ കോകസന്ദേശം പോലെയുള്ള ഗ്രന്ഥങ്ങളിൽ തമിഴ് സ്വാധീനം വളരെ വ്യക്തമാണ്.
തമിഴ് ഭാഷയിൽ 'ഗ', 'ക' എന്നിവയ്ക്ക് ക (க) എന്ന അക്ഷരം തന്നെയാണ് ഉപയോഗിക്കുന്നത്.
അതിനാൽ കുരവയൂർ, ഗുരുവായൂർ ആയി മാറിയതാണെന്ന വാദം നിലനിൽക്കില്ലെന്നും വാദഗതികൾ ഉണ്ട്.
മാത്രമല്ല, കേരളത്തിലെ മറ്റു കലാരൂപങ്ങൾക്ക് വ്യക്തമായ ചരിത്രം ലഭ്യമാണെന്നിരിക്കെ, കുരവക്കൂത്ത് എങ്ങനെ വിസ്മരിക്കപ്പെട്ടു എന്നും ചോദ്യമുയരുന്നുണ്ട്.
ഈ കലാരൂപത്തെക്കുറിച്ച് മറ്റു പരാമർശങ്ങൾ ലഭ്യമല്ല.
കുരവപുല്ല് ധാരാളമായി ഈ പ്രദേശത്ത് കണ്ടുവന്നിരുന്നതിനാൽ ആ പുല്ലിന്റെ പേരിൽ നിന്നാണ് ഈ സ്ഥലപ്പേര് വന്നതെന്ന് ഒരു വാദവുമുണ്ട്.
പ്രമുഖ ചരിത്രകാരനായിരുന്ന പുത്തേഴത്ത് രാമൻ മേനോന്റെ അഭിപ്രായത്തിൽ മേൽപ്പത്തൂർ നാരായണ ഭട്ടതിരിയാണ് 'ഗുരുവായൂർ' എന്ന പേരിന്റെ ഉപജ്ഞാതാവ്.
നാരായണീയം എന്ന ബൃഹത്തായ സംസ്കൃതസ്തോത്രകാവ്യം രചിച്ച മേൽപ്പത്തൂർ, അതിൽ കൃതി ഉപയോഗിയ്ക്കാൻ വേണ്ടി പേര് സംസ്കൃതീകരിച്ചതാണെന്ന് പറയപ്പെടുന്നു.
ഗുരുവായൂർ ക്ഷേത്രം
ദക്ഷിണഭാരതത്തിലെ പ്രധാനപ്പെട്ട ഒരു ഹൈന്ദവ ക്ഷേത്രമാണ് ഗുരുവായൂർ ശ്രീകൃഷ്ണക്ഷേത്രം .
ഹൈന്ദവ വിശ്വാസപ്രകാരം ഈ ക്ഷേത്രത്തിൽ ത്രിമൂർത്തികളിൽ പ്രധാനിയും സർവേശ്വരനുമായ മഹാവിഷ്ണു ഗുരുവായൂരപ്പൻ എന്ന പേരിൽ പ്രതിഷ്ഠിയ്ക്കപ്പെട്ടിരിക്കുന്നു.
വിഷ്ണുവിന്റെ പൂർണ്ണാവതാര മായ ശ്രീകൃഷ്ണൻ എന്ന രൂപത്തിലാ‍ണ് ഗുരുവായൂരിലെ സങ്കല്പം.
പാതാള അഞ്ജനം എന്ന വിശിഷ്ടവും അപൂർവ്വവും ആയ കല്ലുകൊണ്ടാണ് പ്രതിഷ്ഠ നിർമ്മിച്ചിരിയ്ക്കുന്നത്.
തന്മൂലം ഏറെ പവിത്രമായി ഇത് കണക്കാക്കപ്പെടുന്നു.
സാധാരണ വിഗ്രഹങ്ങളിലേതുപോലെ ഭഗവാൻ നാലു കൈകളിൽ പാഞ്ചജന്യം ശംഖ് , സുദർശന ചക്രം , താമര , ഗദ എന്നിവ ധരിച്ചിരിക്കുന്നു.
കിഴക്കോട്ട് ദർശനമായി നിൽക്കുന്ന രൂപത്തിലാണ് ഇവിടെ മഹാവിഷ്ണുപ്രതിഷ്ഠ.
ഗണപതി , അയ്യപ്പൻ , വനദുർഗ്ഗാഭഗവതി എന്നിവരാണ് ഉപദേവതകൾ.
കൂടാതെ ക്ഷേത്രം വക ചെറിയൊരു ഗണപതിക്ഷേത്രവും സർപ്പക്കാവുമുണ്ട് .
മഹാക്ഷേത്രമായതിനാൽ നിത്യേന അഞ്ചുപൂജകളും മൂന്നുശീവേലികളുമുണ്ട്.
ഉദയാസ്തമനപൂജ, കളഭച്ചാർത്ത്, കൃഷ്ണനാട്ടം, പാൽപ്പായസം, അപ്പം, അട, വെണ്ണ തുടങ്ങിയവയാണ് പ്രധാന വഴിപാടുകൾ.
തന്ത്രം പുഴക്കര ചേന്നാസ്സ് മനയ്ക്ക്.
അഹിന്ദുക്കൾക്ക് ഈ ക്ഷേത്രത്തിൽ പ്രവേശനമില്ല.
കുംഭമാസത്തിൽ പൂയം നക്ഷത്രം രാത്രിവരുന്ന ദിവസം കൊടികയറി പത്തുദിവസം നീണ്ടുനിൽക്കുന്ന കൊടിയേറ്റുത്സവം, വൃശ്ചികമാസത്തിലെ വെളുത്തപക്ഷത്തിലെ ഏകാദശി ( ഗുരുവായൂർ ഏകാദശി ), ചിങ്ങമാസത്തിലെ അഷ്ടമിരോഹിണി , മേടമാസത്തിലെ വിഷു എന്നിവയാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ.
ഇന്ത്യയിൽ ബദരി , പുരി , തിരുപ്പതി എന്നിവ കഴിഞ്ഞാൽ ഏറ്റവും തിരക്കുള്ള ഹൈന്ദവദേവാലയം ഗുരുവായൂരാണ്.
ലക്ഷക്കണക്കിന് ആരാധകരാണ് നിത്യേന ഇവിടെ ദർശനം നടത്തുന്നത്.
റോഡ്, റെയിൽ മാർഗ്ഗങ്ങളിൽ ഈ ക്ഷേത്രത്തിൽ എത്താം.
കേരളത്തിലെ മിക്ക സ്ഥലങ്ങളിൽ നിന്നും ഗുരുവായൂരിലേയ്ക്ക് ബസ്സുകളുണ്ട്.
ഗുരുവായൂരിലെ മറ്റൊരു പ്രസിദ്ധ ക്ഷേത്രമാണ് നഗരത്തിന്റെ വടക്കുപടിഞ്ഞാറുഭാഗത്ത് സ്ഥിതിചെയ്യുന്ന മമ്മിയൂർ മഹാദേവക്ഷേത്രം .
ഗുരുവായൂർ ക്ഷേത്രത്തിൽ നിന്ന് ഏകദേശം ഒരു കിലോമീറ്റർ ദൂരെ സ്ഥിതിചെയ്യുന്ന ഈ ക്ഷേത്രത്തിലെ മുഖ്യപ്രതിഷ്ഠ, പാർവ്വതീദേവിയെ ഇടത്തേ തുടയിലിരുത്തിയ സങ്കല്പത്തിലുള്ള പരമശിവനാണ് .
ഗുരുവായൂരിലെ പ്രതിഷ്ഠാസമയത്ത് ശിവപാർവതിമാരുടെ സാന്നിദ്ധ്യമുണ്ടായിരുന്നു എന്നാണ് സങ്കല്പം.
പ്രതിഷ്ഠയ്ക്ക് മുഖ്യകാർമ്മികത്വം വഹിച്ച പാർവതിപരമേശ്വരൻമാർ, പിന്നീട് മമ്മിയൂരിൽ അവതരിയ്ക്കുകയായിരുന്നത്രേ.
തന്മൂലം, ഇന്ന് ഗുരുവായൂരിൽ പോകുന്ന എല്ലാ ഭക്തരും ഇവിടെയും ദർശനം നടത്തണമെന്നും എന്നാലേ ദർശനം പൂർത്തിയാകൂ എന്നുമാണ് വിശ്വാസം.
അതിന് സാധിയ്ക്കാത്തവർക്ക്, ഗുരുവായൂരിലെ ഭഗവതിയെ തൊഴുത് പ്രദക്ഷിണം വയ്ക്കുമ്പോൾ വടക്കുപടിഞ്ഞാറുഭാഗത്തേയ്ക്ക് നോക്കിത്തൊഴുതാലും മതി എന്നും നിയമമുണ്ട്.
പ്രധാനപ്രതിഷ്ഠയായ ശിവൻ, കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു.
കൂടാതെ തുല്യപ്രാധാന്യത്തിൽ മഹാവിഷ്ണുവും ഇവിടെയുണ്ട്.
ഗണപതി, അയ്യപ്പൻ, സുബ്രഹ്മണ്യൻ , ഭദ്രകാളി , നാഗദൈവങ്ങൾ , ബ്രഹ്മരക്ഷസ്സ് , ചെറുരക്ഷസ്സ് എന്നിവരാണ് ഉപദേവതകൾ.
ഇവിടുത്തെ ഭദ്രകാളി (ഭഗവതി) പ്രതിഷ്ഠ പ്രസിദ്ധമാണ്.
നിത്യേന മൂന്നുപൂജകളുള്ള ഈ ക്ഷേത്രത്തിലെ തന്ത്രവും പുഴക്കര ചേന്നാസ്സ് മനയ്ക്കാണ്.
കുംഭമാസത്തിലെ മഹാശിവരാത്രിയും ധനുമാസത്തിലെ തിരുവാതിരയുമാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ.
ഗുരുവായൂരിൽ നിന്ന് കുന്നംകുളത്തേയ്ക്കുള്ള വഴിയിലാണ് ഈ ക്ഷേത്രം സ്ഥിതിചെയ്യുന്നത്.
ഇതുകൂടാതെ, പാർത്ഥസാരഥിക്ഷേത്രം , തിരുവെങ്കടാചലപതിക്ഷേത്രം , ചാമുണ്ഡേശ്വരി ക്ഷേത്രം തുടങ്ങി വേറെയും നിരവധി ക്ഷേത്രങ്ങൾ ഗുരുവായൂരിലുണ്ട്.
ഇവിടങ്ങളിലെല്ലാം നിരവധി ഭക്തർ വരാറുണ്ട്.
ഗതാഗതം ഗുരുവായൂർ ക്ഷേത്രം, 2007-ന് മുമ്പ്
കന്യാകുമാരിയെയും പൻവേലിനെയും ബന്ധിപ്പിയ്ക്കുന്ന എൻ.എച്ച്. 66 വഴി ഗുരുവായൂരിൽ എളുപ്പത്തിൽ എത്തിച്ചേരാവുന്നത്.
ക്ഷേത്രത്തിന്റെ പടിഞ്ഞാറുഭാഗത്തുകൂടെയാണ് ഈ ദേശീയപാത കടന്നുപോകുന്നത്.
കൂടാതെ, കേരളത്തിലെ ഏറ്റവും ചെറിയ സംസ്ഥാനപാതയായ എസ്.എച്ച്. 49 തുടങ്ങുന്നത് ഗുരുവായൂരിൽ നിന്നാണ്.
എട്ടുകിലോമീറ്റർ മാത്രം നീളമുള്ള ഈ സംസ്ഥാനപാത ചൂണ്ടൽ എന്ന സ്ഥലത്ത് അവസാനിയ്ക്കുന്നു.
ബസ്സുകളാണ് ഗുരുവായൂരിൽ എത്തിച്ചേരാനുള്ള ഏറ്റവും നല്ല മാർഗ്ഗം.
കേരളത്തിലെ എല്ലാ സ്ഥലങ്ങളിൽ നിന്നും ഗുരുവായൂരിലേയ്ക്ക് ബസ്സുകളുണ്ട്.
കെ.എസ്.ആർ.ടി.സി. ബസ്സുകളും സ്വകാര്യ ബസ്സുകളും ഇവയിൽ പെടുന്നു.
ക്ഷേത്രത്തിന്റെ കിഴക്കേ നടയിൽ മഞ്ജുളാൽ ജങ്ഷന്നടുത്താണ് സ്വകാര്യ ബസ് സ്റ്റാൻഡ്.
കെ.എസ്.ആർ.ടി.സി. സ്റ്റാൻഡ് പടിഞ്ഞാറേ നടയിൽ സ്ഥിതിചെയ്യുന്നു.
ക്ഷേത്രത്തിൽ വരുന്ന ഭക്തർക്കായി നിരവധി പാർക്കിങ് ഗ്രൗണ്ടുകളും ഗുരുവായൂരിലുണ്ട്.
2021-ൽ ഇവിടെ രണ്ട് ബഹുനില പാർക്കിങ് കേന്ദ്രങ്ങളും ഉദ്ഘാടനം ചെയ്യപ്പെടുകയുണ്ടായി.
നഗരത്തിന്റെ കിഴക്കുഭാഗത്ത് ഒരു റെയിൽവേ സ്റ്റേഷനുണ്ട്.
എന്നാൽ, അവിടെ തീവണ്ടികൾ കുറവാണ്.
ചെന്നൈ എഗ്മൂർ , തിരുവനന്തപുരം എന്നിവിടങ്ങളിലേയ്ക്കുള്ള എക്സ്പ്രസ് തീവണ്ടികളും ഏതാനും പാസഞ്ചറുകളും മാത്രമാണ് ഗുരുവായൂരിൽ നിന്നുള്ള തീവണ്ടികൾ.
തൃശ്ശൂരാണ് ഏറ്റവും അടുത്തുള്ള പ്രധാന റെയിൽവേ സ്റ്റേഷൻ.
1995-ലാണ് തൃശ്ശൂരിൽ നിന്ന് ഗുരുവായൂരിലേയ്ക്ക് റെയിൽവേ ലൈൻ പണിതതും തീവണ്ടി സർവ്വീസ് തുടങ്ങിയതും.
ഈ റെയിൽവേ ലൈൻ തിരൂർ വരെ നീട്ടണമെന്നൊരു ആവശ്യം ദീർഘകാലമായി നിലവിലുണ്ടെങ്കിലും ഇതുവരെ നടപ്പായിട്ടില്ല.
ഗുരുവായൂർ-തിരൂർ ലൈൻ വരുന്നത് ഗുരുവായൂരിന്റെ വികസനത്തിന് ഉപകരിയ്ക്കും എന്ന് കണക്കുകൂട്ടപ്പെടുന്നു.
2023-ൽ ഗുരുവായൂരിലെ ചില പൗരപ്രമുഖർ, മെട്രോമാൻ ഇ.
ശ്രീധരനെ കാണുകയും അദ്ദേഹത്തോട് പാത നിർമ്മിയ്ക്കുന്നതിന് നേതൃത്വം നൽകാൻ ആവശ്യപ്പെടുകയും ചെയ്തു.
ശ്രീധരന്റെ മറ്റൊരു പദ്ധതിയായ കൊങ്കൺ റെയിൽവേയുടെ മാതൃകയിൽ റെയിൽപാത നിർമ്മിയ്ക്കാനാണ് പദ്ധതി.
കൊച്ചി അന്താരാഷ്ട്ര വിമാനത്താവളമാണ് ഗുരുവായൂരിൽ നിന്ന് ഏറ്റവും അടുത്തുള്ള വിമാനത്താവളം.
ഗുരുവായൂരിൽ നിന്ന് അങ്ങോട്ട് 87 കിലോമീറ്റർ ദൂരം വരും.
കോഴിക്കോട് അന്താരാഷ്ട്രവിമാനത്താവളമാണ് അടുത്തത്.
അങ്ങോട്ട് 100 കിലോമീറ്റർ ദൂരമുണ്ട്.
ഗുരുവായൂർ കേന്ദ്രീകരിച്ച് ചെറുവിമാനങ്ങൾക്കായി ഒരു വിമാനത്താവളം തുടങ്ങാനുള്ള പദ്ധതി ആലോചനയിലുണ്ട്.
കേന്ദ്രസർക്കാരിന്റെ ഉഡാൻ പദ്ധതി അനുസരിച്ചാണ് ഈ വിമാനത്താവളത്തിന്റെ ആലോചന.
ചിത്രശാല ഗുരുവായൂർ മുനിസിപ്പൽ ടൗൺ ഹാൾ ഗുരുവായൂർ തീവണ്ടിയാപ്പീസ് ഗുരുവായൂർ തപാലാഫീസ് ഗുരുവായൂർ വായനശാല ഗുരുവായൂർ കെഎസ് ആർടിസി ബസ് സ്റ്റേഷൻ ഗുരുവായൂർ ഗവൺമെന്റ് അതിഥി മന്ദിരം ഗുരുവായൂർ ഗവൺമെന്റ് അപ്പർ പ്രൈമറി സ്ക്കൂൾ ഗുരുവായൂർ എകെജി സ്മാരക കവാടം ഗുരുവായൂർ അഗ്നിശമന കാര്യാലയം ഗുരുവായൂർ ജിഎൽആർ വാട്ടർ ടാങ്ക് ഗുരുവായൂർ ശ്രീകൃഷ്ണ ഹയർ സെക്കന്ററി സ്ക്കൂൾ അവലംബം ↑ എസ്. ഗുപ്തൻ നായർ.
↑ {{ cite book }} : Cite has empty unknown parameter: | coauthors= ( help )
കുറുംബ ഭാഷ
ദക്ഷിണേന്ത്യയിലെ കുറുംബ ജനവിഭാഗം സംസാരിക്കുന്ന ഒരു ദ്രാവിഡ ഭാഷയാണ് കന്നഡ കുറുംബ എന്നും അറിയപ്പെടുന്ന കുറുംബ ഭാഷ .
തമിഴ്–കന്നഡ ഗണത്തിൽ പ്പെടുന്ന ഒരു ഭാഷയാണ് കുറുംബ ഇത് പലപ്പോഴും കന്നഡ ഭാഷയുടെ ഒരു വകഭേദമായി കരുതാറുണ്ട്; എങ്കിലും, Ethnologue ഇതിനെ മറ്റൊരു ഭാഷയായാണ് കണക്കാക്കുന്നത് സംസാരിക്കുന്ന പ്രദേശങ്ങൾ
കർണ്ണാടകത്തിലും തമിഴ്നാട്ടിലും ചിലയിടങ്ങളിൽ കുറുംബ ഭാഷ സംസാരിക്കുന്നത്.
ഈ Dravidian languages -related എന്ന ലേഖനം ഒരു stub ആണ്.
കുറുക്കു്
കുഞ്ഞുങ്ങൾക്കു് കൊടുക്കുന്ന ഒരു ഭക്ഷണമാണു് കുറുക്കു് .
ഏത്തയ്ക്കാപ്പൊടി, കൂവപ്പൊടി എന്നിവയാണ് കുറുക്കുണ്ടാക്കാൻ ഉപയോഗിക്കുന്നതു്.
ആറുമാസം പ്രായമാകുമ്പോൾ മുതലാണ് സാധാരണ കുഞ്ഞുങ്ങൾക്ക് കുറുക്കു് കൊടുക്കുന്നത്.
കാൽസ്യത്തിന്റെയും ഇരുമ്പിന്റെയും അംശം കൂടുതലായി അടങ്ങിയിരിക്കുന്നതിനാൽ കുഞ്ഞുങ്ങളുടെ എല്ലിനും പല്ലിനും വളർച്ചക്കും ശക്തിക്കും കുറുക്കു് ഉപകരിക്കും .
കുറുക്കോളി മൊയ്തീൻ
കേരളത്തിലെ ഒരു മുസ്‌ലീംലീഗ് പ്രവർത്തകനും പതിനഞ്ചാം കേരള നിയമസഭയിൽ തിരൂർ മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് കുറുക്കോളി മൊയ്തീൻ .
2021-ലെ തിരഞ്ഞെടുപ്പിൽ സിപിഐ(എം) ലെ ഗഫൂർ പി. ലില്ലീസിനെ 7,214 വോട്ടുകൾക്ക് പരാജയപ്പെടുത്തിയാണ് കുറുക്കോളി മൊയ്തീൻ നിയമസഭയിലേക്ക് എത്തിയത്.
കുറുക്കൻ (ജനുസ്സ്) ഇംഗ്ലീഷ് വിലാസം https://ml.wikipedia.org/wiki/Fox
കുറുക്കന്റെ ഓരിയിടൽ
മാംസഭുക്കായ ഒരു വന്യമൃഗമാണ് കുറുക്കൻ .
എങ്കിലും ഇവ മിശ്രഭുക്കുകളും ആണ്.
കുറുനരി , ഊളൻ എന്നീ പേരുകളിൽ അറിയപ്പെടുന്ന ജീവിയുമായി സാമ്യമുണ്ടെങ്കിലും അത് വ്യത്യസ്ത ജീവിയാണ്.
ലോകത്തെങ്ങുമായി  37 സ്പീഷിസുകളിൽ ഇവയെ കണ്ടെത്തീട്ടുണ്ട്.
ഇവ Vulpes ജനുസ്സിൽ പെടുന്നു.
ഏറ്റവും അധികം കാണപ്പെടുന്ന തരം കുറുക്കൻ സാധാരണ റെഡ് ഫോക്സ് ( Vulpes vulpes ) എന്നറിയപ്പെടുന്നു.
ബംഗാൾ കുറുക്കൻ ( Vulpes bengalensis ) മാത്രമാണ് ഇന്ത്യൻ ഉപഭൂഖണ്ഡത്തിൽ കാണപ്പെടുന്നത്.
ചാര നിറം കലർന്ന മങ്ങിയ മഞ്ഞനിറമാണ്.
തലയും കാലും തവിട്ടു കലർന്ന മഞ്ഞ നിറമാണ്.
തൊണ്ടറ്റയും ശരീരത്തിന്റെ അടി വശവും മങ്ങിയ വെള്ള നിറമാണ്.
വാൽ രോമാവൃതമാണ്.
വാലിന് 20-27 സെ.
പ്രത്യേകതകൾ The Fennec Fox is the smallest species of fox.
Arctic fox curled up in snow Skeleton
വനത്തിൽ കാണപ്പെടുന്ന കുറുക്കന്മാർ സാധാരണ 10 വർഷം വരെ ജീവിക്കുന്നു.
പക്ഷേ, സാധാരണ ഗതിയിൽ ഒരു കുറുക്കന്റെ ആയുസ്സ് 2 മുതൽ 3 വർഷം വരെയാണ്.
നായാട്ട്, അപകടങ്ങൾ, അസുഖങ്ങൾ മുതലായവയും ഇവയുടെ ആയുസ്സ് കുറയുന്നതിന് കാരണമാണ്.
നരി , ചെന്നായ , പട്ടി എന്നിവയിൽ നിന്നും സാധാരണ കുറുക്കന്മാർക്ക് വലിപ്പം കുറവാണ്.
മരുഭൂമിയിൽ കണ്ടും വരുന്ന കിറ്റ് ഫോക്സ് എന്ന കുറുക്കന്മാർക്ക് നീളത്തിലുള്ള ചെവികളും, മൃദുരോമമുള്ള ശരീരവും കാണുന്നു.
ആർടിക് ഫോക്സ് എന്ന വർഗ്ഗങ്ങൾക്ക്  ചെറിയ ചെവികളും കനം കൂടിയ കട്ടിരോമ ശരീരവും കാണുന്നു.
റെഡ് ഫോക്സ് എന്ന ഇനത്തിന് ചുവന്ന രോമങ്ങളും, വാലറ്റം വെളുത്തും കാണപ്പെടുന്നു.
കുറുക്കന്മാർ ചെറിയ കുടുംബമായി താമസിക്കുന്നവയാണ്.
ഇവ ഒന്നിച്ച് സാധാരണ കാണപ്പെടാറില്ല.
ഇര പിടിച്ച് ജീവിക്കുന്നവയാണ് കുറുക്കന്മാർ.
ഇവകൂടി കാണുക ചെന്നായ കുറുനരി The Fennec Fox is the smallest species of fox.
Arctic fox curled up in snow Skeleton ബാഹ്യകണ്ണികൾ Wikimedia Commons has media related to Fox .
The fox website More fox sound files.
Australian Department of the Environment and Heritage fact sheet, 2004
ജന്തുക്കളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
↑ ഡൊ.
പി.ഒ. നമീർ, കുറുനരി, കൂട് മാസിക, മാർച്ച് 2016 .
കുറുംബ ജനവിഭാഗം കുറുംബ യുവാവ് 1900 കളിൽ കുറുംബ സ്ത്രീ 1900 കളിൽ
ഇന്ത്യൻ സംസ്ഥാനമായ കർണാടക സ്വദേശമായ ഒരു ഹിന്ദു ജാതിക്കാരനാണ്‌ കുറുംബ .
(കുറുമ, കുറുമ്പർ എന്നും അറിയപ്പെടുന്നു).
കർണാടകയിലെ മൂന്നാമത്തെ വലിയ ജാതി വിഭാഗമാണ്‌ കുറുംബ.
യാദവയെയും, ധൻഗർ വിഭാഗങ്ങളെയും പോലെ ആടുകളെ വളർത്തൽ, കൃഷി എന്നിവയായിരുന്നു കുറുംബ സമുദായത്തിന്റെയും പരമ്പരാഗത തൊഴിൽ.
ഇടയൻ എന്നർഥമുള്ള 'കുറുബ' എന്ന പദം ആട് എന്നർത്ഥം വരുന്ന 'കുരി' എന്ന പദത്തിൽ നിന്നാണ് ഉരുത്തിരിഞ്ഞത്.
പുരാണങ്ങളിൽ പരാമർശിച്ചിരിക്കുന്ന യദു അല്ലെങ്കിൽ യാദവ വംശവുമായി കുറുംബകൾ ബന്ധപ്പെട്ടിട്ടുണ്ടെന്ന് കരുതപ്പെടുന്നു.
കുറുംബകൾ സംഗമ രാജവംശവും വിജയനഗര സാമ്രാജ്യവും സ്ഥാപിച്ചതായി അവർ തന്നെ അവകാശപ്പെടുന്നു.
കുറുക്കൻ (ചലച്ചിത്രം)
ജയലാൽ ദിവാകരൻ സംവിധാനം ചെയ്ത് മനോജ് രാംസിങ്ങ് എഴുതി 2023-ൽ പുറത്തിറങ്ങിയ മലയാള ഹാസ്യ ചലച്ചിത്രം ആണ് കുറുക്കൻ .
വിനീത് ശ്രീനിവാസൻ , ശ്രീനിവാസൻ , ഷൈൻ ടോം ചാക്കോ എന്നിവരാണ് പ്രധാന അഭിനേതാക്കൾ.
വർണചിത്ര പ്രൊഡക്ഷൻസിന്റെ ബാനറിൽ മഹാ സുബൈർ ആണ് ചിത്രം നിർമ്മിച്ചിരിക്കുന്നത്.
അഭിനേതാക്കൾ വിനീത് ശ്രീനിവാസൻ - ദിനേശ് കെ.റ്റി.
, പോലീസ് ഇൻസ്പെക്ടർ ശ്രീനിവാസൻ - കൃഷ്ണൻ ഷൈൻ ടോം ചാക്കോ - ഹരി ശ്രീകാന്ത് മുരളി - ജഡ്ജി സുധീർ കരമന - അഭിഭാഷകൻ മാളവിക മേനോൻ - ആര്യ, ഹരിയുടെ കാമുകി ശ്രുതി ജയൻ - റീന മാത്യൂ, പോലീസ് സബ് ഇൻസ്പെക്ടർ അൻസിബ ഹസ്സൻ - അഞ്ജിത മറീന മൈക്കിൾ കുരിശിങ്കൽ - നീനു ഗൗരി നന്ദ - വിൻസി ജോജി കെ. ജോൺ - ബാലചന്ദ്രൻ കെ. പോലീസ് കമ്മീഷണർ അശ്വത്ത് ലാൽ - സജാദ് ഹസ്സൻ, പോലീസ് സബ് ഇൻസ്പെക്ടർ അസീസ് നെടുമങ്ങാട് - മനാഫ് സോഹൻ സീനുലാൽ ബാലാജി ശർമ്മ - വിശ്വംഭരൻ കൃഷ്ണൻ ബാലകൃഷ്ണൻ - സത്യനാഥൻ നന്ദൻ ഉണ്ണി - ഇവന്റ് മാനേജർ ദിലീപ് മേനോൻ - പ്രോസിക്യൂട്ടർ അഞ്ജലി സത്യനാഥ് - അഞ്ജലി നിർമ്മാണം ചിത്രീകരണം
ചിത്രത്തിന്റെ പൂജയും ചിത്രീകരണവും 6 നവംബർ 2022 ന് എറണാകുളത്ത് ആരംഭിച്ചു.
സെന്റ് ആൽബർട്ട്സ് സ്കൂൾ ക്യാംപസിൽ വെച്ച് ലോകനാഥ് ബെഹ്റ സ്വിച്ച് ഓൺ നിർവഹിച്ചു.
മനു മഞ്ജിത്ത്, ഷാഫി കൊല്ലം എന്നിവർ ചേർന്ന് എഴുതിയ വരികൾക്ക് ഉണ്ണി ഇളയരാജ ആണ് സംഗീതം നൽകിയിരിക്കുന്നത്.
ഗാനം ഗായകർ ഗാനരചയിതാവ് ദൈർഘ്യം "ഈശ്വരൻ ലഞ്ചിന്‌" അതുൽ നറുകര മനു മഞ്ജിത്ത് 3:45 "അയിൻ തുദിർ യാ" (അറബിക് ഗാനം) ഗിരീഷ് തിരുവാലി ഷാഫി കൊല്ലം 2:11 "തീ കത്തണ കണ്ണാലിവൻ" വിനീത് ശ്രീനിവാസൻ മനു മഞ്ജിത്ത് 2:33 "ശുഭ വിഭാതമായ്" കെ. എസ്. ഹരിശങ്കർ 3:40 ആകെ ദൈർഘ്യം: 12:09 റിലീസ് തീയേറ്റർ
ചിത്രം 27 ജൂലൈ 2023 ന് വർണ്ണചിത്ര ബിഗ് സ്‌ക്രീൻ തിയേറ്ററുകളിൽ റിലീസ് ചെയ്തു.
ഹോം മീഡിയ
മഴവിൽ മനോരമയാണ് ചിത്രത്തിന്റെ സാറ്റലൈറ്റ് അവകാശം നേടിയിരിക്കുന്നത്.
സ്വീകരണം നിരൂപക സ്വീകരണം
കുറുക്കന് നിരൂപകരിൽ നിന്ന് സമ്മിശ്ര പ്രതികരണമാണ് ലഭിച്ചത്.
ടൈംസ് ഓഫ് ഇന്ത്യയുടെ നിരൂപകയായ ഗോപിക എൽ.സ്.
ചിത്രത്തെ 5-ൽ 3 നക്ഷത്രങ്ങൾ നൽകി റേറ്റ് ചെയ്ത് എഴുതി, "ജയലാൽ ദിവാകരന്റെ കുറുക്കൻ കോമഡി, കൊലപാതകം, ദുരൂഹത, അന്വേഷണങ്ങൾ എന്നിവയുടെ മിശ്രിതമാണ്. ഏറ്റവും പാരമ്പര്യേതര വഴികൾ."
"നിങ്ങളെ സീറ്റിന്റെ അരികിൽ നിർത്തുക എന്നത് ജയലാൽ ദിവാകരന്റെ ' കുറുക്കൻ ' എന്ന ചിത്രത്തിന്റെ പ്രഖ്യാപിത ലക്ഷ്യങ്ങളിലൊന്നല്ല", ദ ഹിന്ദുവിലെ എസ്. ആർ. പ്രവീൺ എഴുതി.
ഓൺമനോരമയുടെ നിരൂപകയായ പ്രിൻസി അലക്‌സാണ്ടർ എഴുതി, "' കുറുക്കൻ ' കുറുക്കനെ കണ്ടെത്താനാണ് ലക്ഷ്യമിടുന്നത്, ഒരു കഥാപാത്രത്തിന്റെ യഥാർത്ഥ സ്വഭാവം അനാവരണം ചെയ്യപ്പെടുമ്പോൾ അതിശയിപ്പിക്കുന്ന ഒരു ഘടകമുണ്ട്."